ابو الضوء

ابو الضَّوء سراج بن احمد بن رجاء (1123ء – تقریباً 1145ء) صقلیہ کے ایک مسلمان منتظم اور عرب شاعر تھے، جو جنوبی اٹلی اور مالٹا میں فاطمی دور کی اسلامی امارات کے خاتمے کے بعد نورماندی حکمرانی کے زمانے میں سرگرم رہے۔

انھوں نے صقلیہ کے نورماندی حکمران روجير دوم کے ساتھ قریبی طور پر کام کیا۔ روجر دوم اُس وقت کاؤنٹ تھے اور بعد میں صقلیہ کے بادشاہ بنے۔ ابو الضَّوء ان کے دربار میں بطور سیکرٹری خدمات انجام دیتے رہے۔ بعد ازاں انھوں نے روجر دوم کے ایک بیٹے کی وفات پر مرثیہ نما قصیدہ بھی تحریر کیا، جو اس بات کی علامت ہے کہ وہ دربار کے معتمد اور بااعتماد اہلکاروں میں شمار ہوتے تھے۔ 

 نام اور خاندانی پس منظر 
“ابو الضَّوء” ایک لقب ہے جس کے معنی ہیں “نور کا باپ”، جبکہ ان کا اصل نام سراج تھا۔ ان کے والد کا نام احمد اور دادا کا نام رجاء تھا۔ وہ بالیرمو کے ایک ممتاز مسلمان خاندان بنو الرجاء سے تعلق رکھتے تھے۔

یہ خاندان نورماندی دور میں صقلیہ کے مسلمان معاشرے میں نمایاں مقام رکھتا تھا۔ تین نسلوں کے چار افراد نے 1123ء سے 1161ء کے درمیان بالیرمو میں “الشیخ فقیہ قاضی” کا منصب سنبھالا اور مقامی مسلم برادری کے عدالتی و مذہبی معاملات کی نگرانی کی۔ اس سے ظاہر ہوتا ہے کہ نورماندی عہد میں بھی مسلمانوں کو اپنے مذہبی اور عدالتی امور میں ایک حد تک خود مختاری حاصل تھی اور بنو الرجاء جیسے خاندان اس نظام میں کلیدی کردار ادا کرتے تھے۔ 
 تاریخی اہمیت 
ابو الضَّوء کی شخصیت اس دور کی عکاسی کرتی ہے جب صقلیہ میں سیاسی اقتدار نورماندی حکمرانوں کے ہاتھ میں تھا، مگر عربی زبان، اسلامی تہذیب اور مسلم علمی روایت ابھی تک زندہ تھی۔ وہ ایک ایسے ادیب اور منتظم تھے جنھوں نے بدلتے ہوئے سیاسی ماحول میں اپنے علم اور صلاحیت کے ذریعے نمایاں مقام حاصل کیا۔  
 وفات 
ابو الضَّوء نے روجر دوم کے ایک بیٹے کی وفات پر قصیدہ کہا، مگر تاریخ میں اس بیٹے کا نام واضح نہیں۔ اندازہ ہے کہ وہ تنکریڈ امیرِ باری (1138/ء1140ء) یا الفونسو الاطالی (1144ء) میں سے کوئی ایک تھا، جو کم عمری میں وفات پا گئے۔
ابو الضَّوء کی اپنی وفات تقریباً 1145ء کے قریب ہوئی۔

 حوالہ جات 

 کتابیات 




 المقالات 



زمرہ:بارہویں صدی کی عرب شخصیات